MINKÄ LÄSNÄOLOSSA OLET?
Puhun siitä, minkä läsnäolossa olemme tai mihin uppoudumme.
Jokaisella ihmisellä, joka kuulee puheeni, on oikeus mielipiteeseensä, -
mutta mielipiteet eivät rakenna seurakuntaa.
Ne eivät muutenkaan ole yleensä kovin rakentavia. Mihin siis uppoudut?
Jääräpäinen mielipiteistä kiinni pitäminen on kuin marinoitumista.
Valitettavasti jotkut ihmiset liottavat itseään omissa näkemyksissään.
Se pienentää heidän panostaan yhteisiin asioihin, ei kasvata sitä.
Vahvat näkemykset eivät yleensä auta muita pääsemään eteenpäin, -
vaan aivan päinvastoin. Mielipiteissä ei ole mitään vikaa, -
mutta vaatii viisautta tietää, milloin on oikea aika kertoa niistä -
ja mitä mielipiteet voivat rakentaa. Usein ne lähinnä heikentävät asioita.
Room. 12:16 "Olkaa keskenänne yksi- mieliset. Älkää korkeita mielitelkö, -
vaan tyytykää alhaisiin oloihin. Älkää olko itsemielestänne viisaita."
Meidän ei tule jatkuvasti viisastella näkemyksillämme.
Maailma pitää kovasti kiinni siitä, että jokaisella on oikeus käsityksiinsä.
Se onkin totta. Sinulla on täysi oikeus omaan mielipiteeseesi.
Tiedän vain, että vahvat näkemykset eivät rakenna seurakuntia, -
eikä mielipiteesi rakenna edes omaa elämääsi.
Se on miettimisen arvoinen asia.
Aina ei ole oikea aika kertoa mielipiteitään. Viisaat tietävät tämän.
Vaikka viisailla olisi paljon tietoa ja kerrottavaa, he tietävät myös, -
milloin on oikea aika avata suunsa ja miten sanansa kannattaa asetella.
Heidän sanansa ovat enemmän neuvoja kuin mielipiteitä.
Raamatun mukaan meidän tulee olla hitaita puhumaan, -
ja koska viisaat eivät jatkuvasti tyrkytä mielipiteitään, -
heidän sanoissaan on enemmän voi- maa. Mielipiteet voivat hallita meitä.
Monia hallitsevat heidän omat mielipiteensä, muiden mielipiteet -
sekä yhteiskunnassa suositut näkemykset.
Et voi elää niin, että oma mielipiteesi hallitsee sinua. Se rajoittaa elämääsi.
Et voi myöskään antaa muiden mielipiteiden hallita elämääsi.
Meidän pitää kyetä kuuntelemaan ja ottamaan vastaan neuvoja.
Me kaikki tarvitsemme ohjausta, hengellisiä isiä ja äitejä, -
mentoreita ja ihmisiä, joiden neuvoja arvostamme.
Vahvan johtajan tunnistaa siitä, että hän on tarpeeksi vahva -
kuuntelemaan ja ottamaan vastaan opetusta. Mielipiteet voivat hallita.
Uskon, että monet uskovat pelkäävät muiden mielipiteitä.
Heitä hallitsee pelko siitä, mitä muut ihmiset ajattelevat.
Siitä voi tulla meille vankila. Mieli- piteen varaan ei voi rakentaa mitään.
Jaak. 2:1 Messagen mukaan: "Älkää antako yleisen mielipiteen -
vaikuttaa siihen, kuinka elätte todeksi loistavaa uskoamme, -
joka on lähtöisin Kristuksesta."
Mielipiteet voivat hallita meitä. Se tapahtuu sitä todennäköisemmin, -
mitä epävarmempia olemme siitä, keitä olemme Kristuksessa.
Lisäksi mielipiteet voivat sitoa meitä.
Ihmiset rajoittavat elämäänsä antamalla mielipiteen sitoa itsensä.
Näkemyksesi voivat hallita sinua sen sijaan, että hallitsisit niitä.
Jos mielipiteesi hallitsee sinua, se sanelee elämäsi suunnan.
Jos ihmiset antavat näkemystensä johdattaa itseään, he eivät kuuntele -
eivätkä ota vastaan muiden neuvoja eikä heitä ole helppo oikaista.
Silloin heidän mielipiteensä pienentävät heidän maailmaansa.
Mitä pienempi ihminen on, sitä vahvemmat käsitykset hänellä on.
Luonnollisesti en puhu fyysisestä koosta, vaan hengen pienuudesta.
Usein henkisesti pienimmällä ihmisellä on eniten sanottavaa.
Silloin omat mielipiteemme voivat sitoa meidät.
Meitä voivat sitoa omat mielipiteemme sekä muiden mielipiteet.
Voimme myös jäädä jumiin monien eri näkemysten väliin.
1. Kun. 18:21 "Ja Elia astui kaiken kansan eteen ja sanoi: -
'Kuinka kauan te onnutte molemmille puolille? Jos Herra on Jumala, -
seuratkaa häntä; mutta jos Baal on Jumala, seuratkaa häntä.'
Eikä kansa vastannut hänelle mitään." He eivät osanneet valita kantaansa.
Jos et ole vahva uskossasi, jäät jatkuvasti jumiin näkemysten väliin.
Luulen, että mielipiteen taakse voi myös piiloutua.
Jos teet niin, sinun pitää kasvaa, -
olla vähän joustavampi, kuunnella muita ja ottaa opetusta vastaan.
Mielipiteesi voivat kiusata ihmisiä ja tuntua heistä uhkaavilta.
Puhun nyt ihmisistä, jotka ovat upottaneet itsensä mielipiteisiinsä.
Jos johtajana tuot omia näkemyksiäsi vahvasti esille, -
todellinen minäsi saattaa jäädä piiloon näkemystesi taakse.
Jumalan Sana on täynnä jumalallisia neuvoja, ei mielipiteitä.
Mielipiteiden täyttämä ilmapiiri on erilainen kuin neuvojen täyttämä.
Mielipide sanelee, mutta neuvoja pyydetään.
Mielipiteet sälytetään toisten vaivoiksi, mutta neuvoja pyydetään.
Jumalan Sana on täynnä Hänen neuvojaan, ei Hänen mielipiteitään.
Seurakuntaa ei voi rakentaa miljoonien mielipiteiden varaan, -
mutta tarvitaan ilmapiiri, jossa neuvot ovat tervetulleita.
Tämä ei koske vain minua pastorina, vaan kaikkia seurakunnassamme.
Toivotetaan tervetulleiksi hyvät neuvot, ei mielipiteitä, -
sillä jumalalliset neuvot auttavat rakentamaan talon ja myös elämäsi.
Snl. 19:21 "Monet ovat miehen mielessä aivoitukset, -
mutta Herran neuvo on pysyväinen." Herran neuvot ovat kestäviä.
Ymmärretään siis, mitä eroa on mielipiteellä ja neuvolla -
ja annetaan Jumalan neuvojen hallita.
Snl. 15:22 "Hankkeet sortuvat, missä neuvonpito puuttuu; -
mutta ne toteutuvat, missä on runsaasti neuvonantajia."
Tarvitsen neuvoja elämääni, mutta minun täytyy olla tarkkana, -
että saan niitä oikeilta ihmisiltä. Kukaan meistä ei koskaan -
lakkaa tarvitsemasta jumalallisia neuvoja ystäviltä ja mentoreilta.
On totta, että kivi hioo kiveä, ja se on hieno asia.
Ystävät auttavat rakentamaan elämää ja estämään onnettomuuksia.
Hankkeet sortuvat, jos jumalalliset neuvot puuttuvat elämästämme.
Mielipiteiden hallitsema kulttuuri ja neuvojen hallitsema ympäristö -
ovat eri asioita. Mielipiteitä tyrkytetään, neuvoja kuunnellaan.
Neuvot ovat tervetulleita, mielipiteet on pakko niellä.
Mielipiteiden ja neuvojen välillä on siis valtava ero.
Mielipide torjuu totuuden, neuvot toivottavat sen tervetulleeksi.
"...te tulette tuntemaan totuuden, ja totuus on tekevä teidät vapaiksi".
Totuus itsessään ei niinkään tee vapaaksi, vaan sen tunteminen.
Se pätee myös seurakunnan tai palvelutyön elämään.
Jakeessa Room. 11:25 kerrotaan mielenkiintoinen asia juutalaisista.
"Sillä minä en tahdo, veljet ― ettette olisi oman viisautenne varassa ―
pitää teitä tietämättöminä tästä salaisuudesta, että Israelia -
on osaksi kohdannut paatumus ― hamaan siihen asti, -
kunnes pakanain täysi luku on sisälle tullut".
Juutalaisia hallitsi heidän oma käsityksensä siitä, -
kuka ja millainen ihminen Messias olisi ja miltä Hän näyttäisi, -
ja niinpä he torjuivat Hänet, kun Hän oli heidän nenänsä edessä.
Kunpa heidän oma, vahva näkemyksensä Jumalan asioista, -
Messiaan ulkonäöstä, ei-juutalaisten roolista -
ja monista muista asioista ei olisi sokaissut heitä niin täysin!
Raamattu sanoo heidän olleen paatumuksen vallassa.
Israelia oli osaksi kohdannut paatumus siihen asti, -
että pakanoiden luku täyttyisi. He eivät ymmärtäneet tätä, -
sillä heidän omat näkemyksensä sokaisivat heidät täysin.
1. korinttilaiskirjeen luvusta 1 voimme nähdä, -
miten erilaisia asioita juutalaiset ja kreikkalaiset odottivat Messiaalta.
He olivat juuttuneet näkemyksiinsä eivätkä tunnistaneet Messiasta.
Mielipiteitä lauotaan väkisin, kun taas neuvoja kaivataan.
Mielipiteet iskevät ja tunkeutuvat väkisin ihmisten elämään.
Jotkut antavat mielipiteidensä hallita itseään, lyövät niillä muitakin -
ja saavat aikaan vahinkoa. Mielipiteen ja neuvon ero on siinä, -
että mielipiteitä tuputetaan, kun taas neuvoja pyydetään.
Neuvoja tunnistaa tilaisuutensa ja tietää, milloin neuvoa tarvitaan.
Hänellä on erilainen asenne elämään. Jos joku kokee olonsa epävarmaksi, -
hän alkaa helposti lyödä toisia omilla mielipiteillään.
Se voi johtua siitä, että hän luulee itsestään liikoja tai liian vähän.
Raamatun mukaan itsestään ei tule ajatella enempää kuin on sopivaa.
Jos joku luulee itsestään liikoja, hän on niin täynnä mielipiteitään, -
että hän tyrkyttää niitä joka välissä kysymättä, kiinnostaako ketään.
Kannustan teitä kaikkia ajattelemaan omia ihmissuhteitanne, -
miten puhutte ja miten kuuntelette. Pyydetään hyviä neuvoja toisiltamme -
sen sijaan, että tuputtaisimme heille omia mielipiteitämme.
Mielipiteen esittäjä iskee muita näkemyksillään lupaa kysymättä -
ja tunkee niitä esiin jatkuvasti.
Sellainen käytös estää mitä tahansa ryhmää menemästä eteenpäin -
ja tuhoaa tilaisuuden rakentaa seurakunnasta yhtenäisen voiman, -
jonka Jumala haluaisi rakentaa.
"Katso, kuinka hyvää ja suloista on, että veljekset sovussa asuvat!"
Sinne Jumala antaa siunauksensa, ei sinne, missä ollaan kaikesta -
samaa mieltä, sillä sitä ei koskaan tapahdu edes seurakunnassa, -
saati sitten sen ulkopuolella.
Snl. 1:5 "Viisas kuulkoon ja saakoon oppia lisää, -
ja ymmärtäväinen hankkikoon elämänohjetta." Pyydetään neuvoa.
Tarvitsemme elämäämme viisaita ja Jumalan mielen mukaisia neuvoja.
Mielipide siis torjuu totuuden, ja mielipiteitä tyrkytetään.
Kolmanneksi mielipide tuomitsee, kun taas neuvot ohjaavat.
Oikeuden näkemys tarkoittaa oikeuden tuomiota.
Jos oikeus on jotain mieltä jostain asiasta, se tuomitsee asian niin.
Mielipiteet ja näkemykset ovat siis tavallaan tuomioita ja arvioita.
Jos meillä on näkemys jostakin ihmisestä, asiasta -
tai vaikka ylistyksestä, se tarkoittaa, että arvioimme tuota asiaa jotenkin.
Mielipide siis tuomitsee ja arvostelee, neuvot ohjaavat ja opastavat.
Ne ovat eri asioita. Mielipiteet luovat kovan ja ilkeän ilmapiirin.
Jos seurakunta rakentuu vain erilaisten mielipiteiden varaan, -
kaikki ystävällisyys katoaa sen ilmapiiristä, työstä -
ja jopa jumalanpalveluksista, sillä ne ovat täynnä ihmisiä, -
jotka tyrkyttävät mielipiteitään muille vaikka väkisin.
Jos ihmiset ovat avoimia oppimaan ja kasvamaan, -
ilmapiiri on sydämellinen. Sitä voi helposti pitää itsestäänselvyytenä, -
mutta toisenlaista ilmapiiriä kokeneet tietävät täsmälleen, mistä puhun.
Jes. 28:29 "Tämäkin on tullut Herralta Sebaotilta; -
hänen neuvonsa on ihmeellinen ja ymmärryksensä ylen suuri."
Neuvot ja ymmärrys kulkevat usein käsi kädessä.
Jos olet avoin neuvoille sen sijaan, että mielipiteesi hallitsisivat sinua, -
saat huomata, että hyvät neuvot lisäävät ymmärrystäsi.
Raamattu on täynnä neuvoja Jumalalta, ja ne myös kestävät.
Toivon myös, että olet tarpeeksi vahva olemaan juuri sellainen -
millaiseksi Jumala on sinut tarkoit- tanut ja ottamaan vastaan neuvoja.
On tärkeää myös tietää, mistä viisaita neuvoja saa ja mistä ei.
Se auttaa sinua pitämään elämäsi oikealla kurssilla, -
sillä se lisää ymmärrystäsi.
Jumalan neuvot ovat ihmeellisiä ja Hänen ymmärryksensä ylen suuri.
Neljänneksi mielipiteet aiheuttavat erimielisyyttä, neuvot yhdistävät.
Mielipiteet aiheuttavat riitoja, hajaannusta ja erimielisyyttä, -
sillä ihmiset puolustavat omia näkemyksiään voimakkaasti.
Neuvovassa ilmapiirissä mielipiteetkin muuttuvat yhtenäisiksi.
Jos yrität rakentaa avioliittoa erilaisten näkemysten varaan, -
huomaat nopeasti, että kasvat erilleen puolisostasi, -
mutta toisaalta syvää ja vahvaa suhdetta -
ei voi rakentaa ilman keskustelua.
Täytyy osata kertoa toiselle totuus ja antaa hänelle neuvoja.
Mielipiteet muuttuvat, neuvot pysyvät.
Jos aina vain uppoudut omiin mielipiteisiisi ja käsityksiisi, -
jäät niihin jumiin etkä pysty muuttamaan kantojasi, -
tulet joskus olemaan väärässä.
Jos annan mielipiteideni hallita, suljen itseltäni hyviä tilaisuuksia.
Ei siis jäädä omien mielipiteidemme ja näkemystemme vangeiksi.
Kuten sanoin, mielipiteet muuttuvat, mutta neuvot ovat kestäviä.
On monia asioita, joita pidin nuorempana todella tärkeinä, -
mutta vaikka olen nyt 61-vuotiaana sama ihminen, -
jotkut ihanteeni ovat muuttuneet täysin elämänkokemuksen myötä.
En ole enää niin tuomitseva ihmisten ja asioiden suhteen.
Jyrkät ja vahvat mielipiteet ovat usein ansa erityisesti nuorille.
Ne ovat myrkkyä, sillä ne eristävät meidät elämän mahdollisuuksista.
Kuudes asia. Mielipiteet kutistavat, neuvot kasvattavat.
Vahvat mielipiteet kaventavat elämäämme ja mahdollisuuksiamme.
Snl. 1:29―31 "Koska he vihasivat tietoa, eivät valinneet osaksensa -
Herran pelkoa eivätkä suostuneet minun neuvooni, vaan katsoivat -
kaiken minun nuhteluni halvaksi, -
saavat he syödä oman vaelluksensa hedelmiä."
Saamme ansiomme mukaan, jos emme suostu Jumalan neuvoihin.
Olimmepa miten viisaita tahansa, elämässä tulee aikoja, -
jolloin saamme syödä oman vaelluksemme hedelmiä.
Elämä olisi kurjaa, ellei Jumala armahtaisi meitä.
Kiitetään Jumalaa Hänen armostaan, mutta pidetään myös huoli siitä, -
ettemme olisi niin hyökkäävien näkemystemme vallassa, -
ettemme ottaisi vastaan neuvoja, jotka pitävät meidät oikealla tiellä.
Muuten saamme syödä oman vaelluksemme hedelmiä.
Mielipiteet ovat muukalaisia varten, neuvot tulevat ystäviltä.
Neuvot ovat ystävyyden valuuttaa, mielipiteet taas väkijoukkojen.
Seurakunnan pitäisi rakentua Jumalan viisauden varaan.
Mielipide kokoaa yhteen väkijoukon.
Emme ole ryhmä toisilleen vieraita ihmisiä, joilla on monia mielipiteitä.
Meidän on tarkoitus olla perhe, yhteisö ja ystäviä toisillemme.
Rakennamme ihmissuhteita. Jos elämme yhteisönä, ystävinä -
ja suhteessa muihin ihmisiin, me tietysti kunnioitamme toisiamme -
ja pyydämme muita ilmaisemaan ajatuksensa ja neuvomaan meitä.
Kuuntelemme, opimme ja kasvamme.
Ikävä kyllä jotkut kristityt kokevat oikeudekseen tuputtaa käsityksiään.
Jos elät niin vaikka vain pienessä piirissä ystäviesi, -
perheesi tai puolisosi kanssa tai missä tahansa ryhmässä, -
rajoitat elämääsi, sillä mielipiteesi sokaisevat sinut ja estävät kasvusi.
Juuri henkinen pienuus saa meidät yrittämään -
omien näkemystemme iskostamista muihin aina ja joka paikassa.
Viisaus rakentaa talon, eivätkä mielipiteen hallitse Jumalan viisautta.
Jos pyydät hyviä neuvoja, saat elämääsi sitä, mitä ystävä antaa.
Raamattu puhuu vihamiehen petollisista suudelmista -
ja ystävän lyönneistä. Tarkoitus ei toki ole olla ilkeä toiselle.
Vaatii Jumalan armoa osata kertoa totuus rakkaudellisesti.
Kaikki eivät ole avoimia neuvoille.
Heillä on tapana olla aivan täynnä omia näkemyksiään.
He jäävät paitsi Jumalan siunauksista. Voimme oppia neuvomaan -
ja ilmaisemaan mielipiteitä oikein, jos arvostamme itseämme ja muita.
Jakeen Room. 12:3 mukaan meidän ei tule ajatella liikoja itsestämme.
Silloin olemme usein liian täynnä omia mielipiteitämme.
Jos taas olemme kovin epävarmoja, itsestämme, voimme haluta näyttää, -
että meilläkin on mielipiteitä, ja vastustamme siksi kaikkea.
Sellaiset ihmiset eivät katso asioita Jumalan näkökulmasta, -
vaan yrittävät toimia poliiseina. Heitä ei kukaan haluaisi kyytiin.
Siksi toivonkin kaikkien ymmärtävän, kuinka tärkeää on, -
että näemme oman arvomme oikein. Emme ajattele itsestämme liikaa -
emmekä liian vähän. Jotkut ajattelevat itseään liian usein.
Älä siis ajattele itseäsi niin paljon, ajattele muita ihmisiä ympärilläsi.
Kärkevät mielipiteet voivat siis johtua kahdesta, vastakkaisesta syystä.
Jos haluat, että mielipiteesi ja neuvosi ovat hyviä, elä avoimin sydämin.
Mitä pienempi maailmasi on, sitä vahvempia käsityksesi ovat.
Aina joskus huomaamme huolehtivamme liikaa pikkuasioista.
Pastorina saan joskus kuulla valitusta siitä, -
että seurakunnassamme on laulettu laulu, jossa ei mainita Jeesusta, -
tai että olen pitänyt opetuksen johtajuudesta mainitsematta Jeesusta.
Se on erikoista, sillä jokainen, joka käy seurakunnassamme, -
tietää, että Jeesuksesta puhutaan ja lauletaan täällä todella paljon.
Tiesittekö, että Esterin kirjassa Raamatussa -
ei mainita kertaakaan sanoja Jumala, Herra tai Jumalan Henki, -
puhumattakaan Jeesuksesta. Se on kokonainen Raamatun kirja.
Sydämeltään pienet ihmiset ovat kärkkäitä arvostelemaan.
On liiankin yleistä, että kristityt ovat pikkusieluisia.
Todellakin, pikkusieluisia. Jos todella pyrimme siihen, -
että mielipiteemme ja neuvomme olisivat Jumalan mielen mukaisia, -
todistamme sillä uskollisuutemme toisiamme kohtaan.
Ollaan avoimia neuvoille. Raamattu puhuu neuvonantajien runsaudesta.
Se ei tarkoita valtavaa määrää erilaisia ääniä, -
vaan kykyä ottaa neuvoja vastaan.
Raamatussa ei sen sijaan puhuta mielipiteiden runsaudesta, -
sillä se ei koskaan rakenna mitään. Jos uskot sen, sano aamen!
Miksi käytän aikaani tällaisista asioista puhumiseen?
Ne auttavat meitä rakentamaan omaa elämäämme, -
mutta seurakunnan elämässä ne ovat korvaamattomia.
"Rakkaani, minä toivotan sinulle, että kaikessa menestyt -
ja pysyt terveenä, niinkuin sielusikin menestyy."
Kun seurakunnan sielu voi hyvin, itse seurakuntakin kukoistaa.
Tällaiset pikkuasiat ovat tärkeitä seurakunnan sielun kannalta.
Ne ovat myös ratkaisevan tärkeitä omalle sielullesi ja elämällesi.
Joskus on siis hyvä osata pitää mielipiteensä omana tietonaan.
On myös tärkeä olla avoin Jumalan mielen mukaisille neuvoille.
Uskon ihmisten potentiaaliin -
ja toivon, että kirjallani on sanottavaa heidän todelliseen elämäänsä.
Asiat alkavat toimia ihmeellisesti, kun rakennamme oikealle perustalle.
Kirjasta on ihmisille apua, koska se on rehellinen.
Hänen koetuksensa osoittavat, että Jumala johtaa hänen elämäänsä.
Tämä mies on elävä todiste Jumalan työstä hänessä.
Hän on todella kantanut ristiään ja ollut tärkeä ase Jumalan työssä.
Tavoitteeni on antaa ihmisille toivoa. Uskon, että jos valitsemme oikein, -
se avaa meille ovia ja auttaa meitä elämän suuressa seikkailussa.
Live, Love, Lead on saatavana kirjana, e-kirjana ja äänikirjana.
Colour on liike, joka arvostaa naisen sydäntä ja uskoo siihen.
Se on nostanut tuhansia naisia seuraamaan kutsumustaan.
Colour-konferenssien tehtävä on varustaa naisia -
seuraamaan syvimpiä unelmiaan ja saamaan aikaan muutosta.
Haluamme antaa arvoa naiseudelle ja ihmisyydelle.
Colour 2016 Jo 20 vuotta Colour-konferensseja
Pääsit mukaan seurakuntamme Sydän & sielu -kokoukseen.
Uskon, että samoin kuin ihmisillä, jokaisella seurakunnalla on sielu.
Jos seurakunnan sielu voi hyvin, koko seurakunta kukoistaa.
Sain tänään puhua myös sinulle. Minusta on tärkeää, -
että ihmiset rakentavat elämänsä Jumalan viisauden varaan, -
sillä maailma ja internet ovat täynnä vahvoja mielipiteitä.
Niille ei voi rakentaa elämäänsä, hyvien neuvojen varaan taas voi.
Toivon, että saan puhua sinulle jälleen ensi viikolla. Siunausta!
Olet kaikki, mitä tarvitsen juuri nyt, -
koska haluan vain kaiken sen, mitä Sinulla on
Mikään, mitä minulla on, ei merkitse mitään, -
ellet Sinä, Jeesus, ole kaikkeni
Ja laulan
En halua muuta kuin tuntea Sinut ja olla kanssasi, Jumalani
Suomennos: Anni Lähteenmäki